jkorsvik/nowiki_second_scrape_merged huggingface dataset:
Shelter

Shelter er et amerikansk Hardcore punk-band med sterke røtter i Hare Krishna-bevegelsen. Frontperson og eneste medlem gjennom hele bandets eksistensperiode er Ray Cappo, senere kjent som Raghunata Dasa, tidligere vokalist i Youth of Today.


== Historie ==
Shelter sin første plate, Perfection of Desire fra 1990 var opprinnelig ment som et prosjekt fra Cappo, som på denne tiden begynte å bli dypere og dypere engasjert i Hare Krishna-bevegelsen. Til utgivelsen samlet Cappo musikervenner som tidligere hadde spilt i blant annet Bold og 76% Uncertain som backingmusikere til prosjektet. Da det kort tid etter ble et fast band la han imidlertid vekt på å få med musikere som i større eller mindre grad støttet opp om Hare Krishna-bevegelsen. Blant dem som har vært innom bandet kan nevnes tidligere Inside Out-gitarist Vic DiCara og Cappos gamle kollega fra Youth of Today, John «Porcell» Porcelly.
Hare Krishna har gjennom hele Shelter sin eksistens hatt en sentral plass, selv om den nærmest misjonerende stilen de hadde på sine første utgivelser senere forsvant. Muslikalsk har Shelter hele tiden spilt en melodiøs form for hardcore. De hadde imidlertid en periode midt på 1990-tallet der musikken beveget seg mer i retning pop-punk a'la The Offspring og Green Day, og fikk i denne perioden en liten MTV-hit med «Here we go again» fra 1995-utgivelsen Mantra. Med unntak av Mantra og etterfølgeren Beyond Planet Earth, som begge kom på Roadrunner Records, har Shelter gitt ut platene sine på uavhengige selskaper.
Bandet ble offisielt oppløst i 2001, men allerede året etter samlet Cappo musikere til en Europaturné. Dette har han gjort flere ganger siden, og i 2006 kom det også en ny Shelter-plate. Selv om Cappo fortsatt er en del av Hare Krishna-bevegelsen, og selv om Shelter fortsatt står for bevegelsens idealer, har flere personer som står til dels langt fra det bevegelsen står for spilt i bandet.


== Konserter i Norge ==
Shelter har spilt tre ganger i Norge: 

På Cosmopolite i Oslo i 1993 med norske Onward som support.
På Gamle Posten i Porsgrunn i 2000.
På Garage i Bergen i 2002.


== Diskografi ==
No Compromise 7" (Equal Vision Records, 1990)
Perfection of Desire (Revelation Records, 1990)
In Defense Of Reality 7" (Equal Vision Records, 1991)
Quest for Certainty (Equal Vision Records/De Milo Records, 1992)
Attaining the Supreme (Equal Vision Records, 1993,EVR7)
Shelter Bhajan (kassett) (Equal Vision Records, 1993)
Mantra (Roadrunner Records, 1995)
Beyond Planet Earth (Roadrunner, 1997)
Chanting & Meditations (Krishna Core, 1998)
When 20 Summers Pass (Victory Records, 2000)
The Purpose, The Passion (Supersoul, 2001)
Eternal (Good Life Recordings, 2006)


== Eksterne lenker ==
(en) Shelter på Discogs 
(en) Shelter på MusicBrainz 
(en) Shelter på Spotify 
(en) Shelter på Songkick 
(en) Shelter på Last.fm 
(en) Shelter på AllMusic 
(en) Shelter på Facebook 
(en) Shelter på Myspace
Apostolisk fattigdom

Apostolisk fattigdom er en doktrine fremsatt i det 13. århundre av nyetablerte tiggerordener, som et svar på behovet for reformer i den katolske kirke. Disse ordenene prøvde å leve uten å eie land eller samle på penger.
Doktrinen ble sett på som en utfordring mot kirkens store verdier og deres korrumperende virkning. En viktig tallsgruppe for denne oppfatningen var Humiliati, som var grunnlagt av en ullhandler. De opprettet samfunn rundt om i Italia og Frankrike, basert på prinsippet om et enkelt liv for legfolk som delte godene, men levde i familier. Det var primært en legbevegelse, og avviste autoriteten til hierarkier og presteskap. Blant annet på grunn av dette ble de senere erklært som kjettere av den katolske kirke.
Ifølge en vanlig oppfatning ble Frans av Assisi inspirert av denne bevegelsen til å danne Fransiskanerordenen, i et forsøk på å etterleve fattigdommen til Jesus Kristus og samtidig strengt holde seg til den katolske kirkes tro. 
Petrus Valdés, som grunnla Valdenserne, delte denne troen. De mente også at Bibelen skulle leses på folks eget sprog og ikke bare på latin, og ble forfulgt av kirken.
Særlig blant fransiskanerne førte disse tankene til mye strid, og kirkemøter ble kalt sammen for å støtte snart den ene siden, snart den andre. En stor gruppe blant fransiskanere med en streng tolkning av prinsippet, ble kalt «spirituales». Under ledelse av Bonaventura erklærte kirken at de var kjettere, og de ble fanget og brent. Andre som hevdet doktrinen, f.eks. fransiskaneren William av Ockham, ble mistenkt for å være kjettere og risikerte ekskommunikasjon.
Striden om apostolisk fattigdom er et viktig tema i Umberto Ecos roman Rosens navn.
André Cools

André Cools (1927–1991) var en belgisk politiker som var leder for det belgiske sosialistpartiet. Han ble drept i 1991.
Cools hadde i løpet av sin karriere flere fremtredende posisjoner i belgisk politikk, blant annet ble han utnevnt til minister (æresminister). Han trakk seg ut av politikken i 1990.


== Drapet ==
Cools henrettet av to tunisiske leiemordere på motorsykkel 18. juli 1991 på en parkeringsplass i Liege. Hans venninne overlevde skuddene. Leiemorderne var hyret av mafiaen. De to leiemorderne ble dømt i Tunisia til 25 års fengsel i 1998. Den belgiske politikeren Alain van der Biest var en av de som ble siktet for å stå bak mordet, men han begikk selvmord i 2002. To andre, Richard Taxquet (Biests personlige sjåfør) og Giuseppe "Pino" di Mauro ble i 2004 dømt til 20 års fengsel for medvirkning til mordet. Etterforskningen røsket opp i flere skandaler i Belgia fra 1990-årene, blant annet Agusta-affæren.


== Referanser ==


== Eksterne lenker ==
(en) André Cools – kategori av bilder, video eller lyd på Commons
Hypersensitivitet

Hypersensitivitet viser til en uønsket (ødeleggende, ubehagelig og av og til dødelig) reaksjon som forårsakes av det normale immunsystemet. Hypersensitivitetsreaksjoner trenger en pre-sensitized (immun) tilstand i verten. Den firegruppede klassifikasjon ble fastsatt i 1963 av P. H. G. Gell og Robin Coombs.


== De fire typene hypersensitivitet ==
Type I – IgE-mediert (eks. allergisk konjunktivitt, noen typer matallergi, reaksjoner på insektstikk, noen medikamentreaksjoner)
Type II – Antistoffmediert (utenom IgE) (eks. hemolytiske transfusjonsreaksjoner, hemolytisk sykdom hos foster/nyfødte, autoimmune hemolytiske anemier/trombocytopenier, medikamentbetinget hemolyse, myasthenia gravis, hyperthyreose)
Type III – Immunkompleksmediert (eks. systemisk lupus erythematosus, polyarteritis nodosa, glomerulonefritt etter streptokokkinfeksjon, revmatoid arthritt (leddgikt), lungesykdom (alveolitt) på grunn av muggsopp)
Type IV – Cellemediert (eks. nikkel- og kromallergi)


== Se også ==
Allergi


== Referanser ==
Revelation Records

Revelation Records er et amerikansk uavhengig plateselskap, opprinnelig basert i Connecticut, men i dag lokalisert i California. Selskapet er et av de fremste selskapene innen amerikansk hardcore punk, særlig innenfor straight edge-bevegelsen, men også utenfor. Selskapet ble startet i 1987 av Jordan Cooper og Ray Cappo. Cappo forlot selskapet allerede året etter, og Cooper har siden vært sjef for selskapet. Per august 2007 har selskapet 142 ulike katalognumre.


== Kjente band ==
Bold
Burn
Chain of Strength
Damnation AD
Elliott
Gameface
Gorilla Biscuits
Inside Out
Judge
No For An Answer
Quicksand
Rage Against the Machine
Sense Field
Shelter
Sick of it All
Warzone
Whirlpool
Youth of Today


== Eksterne lenker ==
Revelation Records
Beagle B.121 Pup

Beagle B.121 Pup er et britisk sportsfly. Flytypen var ikke i produksjon lenge før produsenten Beagle Aircraft av økonomiske grunner måtte stoppe produksjonen etter at bare 173 fly hadde blitt bygget. Men Pup skulle bli videreutviklet til treningsflyet BAe Bulldog som ble brukt av en rekke flyvåpen.
B.121 Pup ble produsert i tre varianter. Den første gikk under betegnelsen Pup 100, var utstyrt med en Rolls-Royce Continental O-200-A firesylindret boksermotor med en ytelse på 100 hk og hadde plass for to voksne og to barn. 66 fly av denne varianten ble produsert.
Pup 150, som var den mest produserte varianten med i alt 98 eksemplarer, skilte seg fra Pup 100 blant annet ved at den var noe lengre og hadde bedre passasjerkapasitet, og var ustyrt med en Lycoming O-320-A2B firesylindret boksermotor med en ytelse på 150 hk.
Pup 160 ble produsert med den kraftigere Lycoming IO-360 etter en forespørsel fra en sivil iransk organisasjon, men bare ni fly ble bygget før produksjonen av B.121 Pup stanset helt.


== Eksterne lenker ==
Beagle B-121 Pup
Snilstveitøy

Snilstveitøy er en øy som ligger rett utenfor Rosendal i Kvinnheradsfjorden i Kvinnherad kommune i Hordaland. Øya har et areal på 6,8 km² og det høyeste punktet, Veten, ligger på 409 meter over havet. Som navnet antyder fungerte Veten i eldre tid som et ledd i leidangsmobiliseringen.
I forlengelsen av Snilstveitøy, bare skilt av et svært smalt sund, ligger øya Skorpo som strekker seg sørvestover mot Herøysund.
På Snilstveitøy utgis lokalavisen Øyaposten. Den utgis i papirutgave to ganger i året og har vekt på lokalhistorisk stoff.


== Eksterne lenker ==
Nettutgaven av Øyaposten
Gaoth Dobhair

Gaoth Dobhair (engelsk Gweedore) er en landsby vest for Donegal i Irland. Ettersom byen ligger i den gaelisktalende del av Irland, kommer det hver sommer studenter til byen for å lære språket i et miljø hvor det praktiseres daglig.


== Eksterne lenker ==
Offisielt nettsted 
(en) Gweedore – kategori av bilder, video eller lyd på Commons 
(en) Gweedore – galleri av bilder, video eller lyd på Commons
Charles Dvorak

Charles Edward Dvorak (født 27. november 1878 i Chicago, død 18. desember 1969) var en amerikansk friidrettsutøver som konkurrerte i stavsprang.
Dvorak ble olympisk mester under sommer-OL i 1904 i St. Louis i stavsprang. Han vant med et hopp på 3,50 meter som var ny olympisk rekord. Det var helamerikansk på seierspallen, sølv til LeRoy Samse og Louis Wilkins tok bronse, begge med høyden 3,35.


== OL-medaljer ==
1904  St. Louis -  Gull i friidrett, stavsprang  USA


== Eksterne lenker ==
(en) Charles Dvorak – Olympedia 
(en) Charles Dvorak – Sports-Reference (OL-resultater – arkivert) 
(en) Charles Dvorak – databaseOlympics.com (arkivert) 
(en) Charles Dvorak – Track and Field Statistics
Kerlingarfjöll

Kerlingarfjöll er en vulkansk fjellkjede som ligger i Islands høyland i nærheten av veien Kjölnur på Island. Den høyeste toppen er på 1 477 m. Fjellkjedens vulkanske opprinnelse er tydeliggjort gjennom de mange varme kildene og småbekkene i området, og er faktisk en del av et svært vulkansk system med en utbredelse på rundt 100 km². Vulkanene i fjellkjeden er alle platåfjell.
Jorden i området er glinsende rød på grunn av rhylitten som fjellene består av. Mineraler som har kommet ut av de varme kildene farger også bakken gul, rød og grønn.
Området var tidligere kjent for et skisenter som var i drift på sommerstid, men dette ble lagt ned i 2000.


== Se også ==
Islands geografi


== Eksterne lenker ==
Bilde av fjellkjeden fra nord (de)
Bilde av det vakre fargespillet i fjellene
Beskrivelse av området og litt turinformasjon Arkivert 27. august 2007 hos Wayback Machine. (en)
Edward Cook

Edward Tiffin Cook Jr. (født 27. november 1889 i Chillicothe i Ohio, død 18. oktober 1972 samme sted) var en amerikansk friidrettsutøver som konkurrerte i stavsprang.
Cook ble olympisk mester i stavhopp under OL 1908 i London. Han og landsmannen Alfred Gilbert delte tittelen, de hoppet 3,71 som var ny olympisk rekord 21 cm høyere enn den forrige. Det var tre hoppere som delte tredjeplassen, Edward Archibald fra Canada,Charles Jacobs fra USA og svenske Bruno Söderström som alle hoppet 3,58. 
Cook deltok også i lengdehopp, han kom på fjerdeplass.


== OL-medaljer ==
1908  London -  Gull i friidrett, stavsprang  USA


== Referanser ==


== Eksterne lenker ==
(en) Edward Cook – Olympedia 
(en) Edward Cook – Sports-Reference (OL-resultater – arkivert) 
(en) Edward Cook – databaseOlympics.com (arkivert) 
(en) Edward Cook – Track and Field Statistics
Mark Frechette

Mark Frechette (født 4. desember 1947, død 27. september 1975) var en amerikansk filmskuespiller best kjent gjennom sin ledende rolle i den amerikanske spillefilmen Zabriskie Point fra 1970, regissert av Michelangelo Antonioni, hvor han fikk hovedrollen til tross for at han ikke hadde noen tidligere skuespillererfaring.
Frechette var også i ettertid med i to andre italienske filmer, Uomini Contro fra 1970 og La Grande Scrofa Nera fra 1971. Han ble for øvrig fengslet i 1973 for et mislykket bankran hvor medsammensvoren Christopher Thien ble drept. Frechette ble etter arrestasjonen dømt til 15 år i fengsel, men døde under soning ved Norfolk County i Massachusetts i 1975 etter at en 70 kg tung jernstang falt over halsen hans og kvelte han til døde under vektløfting. 


== Referanser ==


== Eksterne lenker ==
(en) Mark Frechette på Internet Movie Database 
(sv) Mark Frechette i Svensk Filmdatabas 
(da) Mark Frechette på Filmdatabasen 
(fr) Mark Frechette på Allociné 
(en) Mark Frechette på AllMovie 
(en) Mark Frechette hos Rotten Tomatoes 
(en) Mark Frechette hos The Movie Database 
The Sorry Life & Death of Mark Frechette by Dave O'Brian – Kort biografi av Mark Frechette.
8. serierunde i 2. divisjon avdeling 3 2006

8. serierunde i 2. divisjon avdeling 3 2006 startet 2. juni og endte med Fyllingen – Askøy 5. juni 2006.


== Resultater ==


== Eksterne lenker ==
2. divisjon avdeling 3 2006: Terminliste og resultater på altomfotball.no
Alfred Gilbert

Alfred Carlton Gilbert  (født 15. februar 1884 i Salem, Oregon, død 24. januar 1961 i New Haven, Connecticut) var en amerikansk friidrettsutøver som konkurrerte i stavsprang.
Gilbert ble olympisk mester i stavhopp under OL 1908 i London. Han og landsmannen Edward Cook delte tittelen, de hoppet 3,71 som var ny olympisk rekord 21 cm høyere enn den forrige. Det var tre hoppere som delte tredjeplassen, Edward Archibald fra Canada, Charles Jacobs fra USA og svenske Bruno Söderström som alle hoppet 3,58. 
Gilbert var en kort periode i 1908 innehaver av det uoffisielle verdensrekorden i stavsprang med høyden 3,86.


== OL-medaljer ==
1908  London -  Gull i friidrett, stavsprang  USA


== Referanser ==


== Eksterne lenker ==
(en) Alfred Gilbert – Olympedia 
(en) Alfred Gilbert – Sports-Reference (OL-resultater – arkivert)
S&P 500

S&P 500 (Standard & Poor's 500) er en aksjeindeks over 500 største amerikanske virksomheter. Indeksen ble opprettet i 1957. Ti av virksomhetene er dog teknisk sett ikke hjemmehørende i USA. Aksjene utvelges av en komité, som representerer et bredt utsnitt av alle amerikanske industrier, og altså ikke bare de 500 største virksomhetene.
Indeksen er markedsvektet på samme måte som den danske OMXC20 indeksen, men er siden 2005 en float-justert indeks, som den danske OMXCB. At den er float-justert vil si, at kun aksjer tilgjengelige i fri handel inngår i indeksen, altså for eksempel ikke aksjer eiet av kapitalfond eller lignende.
Aksjeindeksen styres av virksomheten Standard & Poors (S&P), som er en divisjon av virksomheten S&P Global som blant annet utgir finansielle publikasjoner og analyser. S&P har i likhet med Københavns Fondsbørs en rekke andre indekser, som følger forskjellige segmenter av aksjemarkedene, både i USA og internasjonalt.


== Eksterne lenker ==
(en) Offisielt nettsted 
(en) S&P 500 Index – kategori av bilder, video eller lyd på Commons
Tom Tvedt

Tom Tvedt  (født 31. januar 1968)  er en norsk organisasjonsarbeider og politiker (Ap). Han har vært ordfører i Randaberg og fylkesordfører i Rogaland. Han har også bakgrunn som håndballspiller.
Tvedt var ordfører i Randaberg kommune i perioden 1999–2007. I kommunestyrevalget 2007 var han Arbeiderpartiets kandidat til vervet som fylkesordfører samtidig som han fortsatt stilte til valg som ordfører i Randaberg. Arbeiderpartiet gjorde et godt valg og ble det største partiet i fylkestinget i Rogaland. Med støtte fra sentrumspartiene og SV ble Tvedt Arbeiderpartiets første fylkesordfører i Rogaland.Tvedt har vært ansatt som salgssjef i Tybring-Gjedde. Han har også en karriere som håndballspiller i SIF og for det norske herrelandslaget i håndball, hvor han fra 1990 til 1992 spilte 24 landskamper og scoret 26 mål. På Idrettstinget 2011 ble han valgt inn som styremedlem i Norges idrettsforbund og olympiske og paralympiske komité for perioden 2011–2015. På idrettstinget i Trondheim 7. juni 2015 ble han valgt som tidenes yngste president i Norges idrettsforbund og den olympiske og paralympiske komité.. Han ble ikke valgt for en ny periode ved valget på idrettstinget på Lillehammer i mai 2019, da Berit Kjøll vant valgt over Svein Mollekleiv med 2 stemmer (50,6 %).
Han er samboer med Ap-politikeren Kjersti Stenseng.


== Referanser ==


== Eksterne lenker ==
(en) Tom Tvedt – Olympedia 
(en) Tom Tvedt – Norges Håndballforbund 
(no) Tom Tvedt hos Stortinget 
(no) Tom Tvedt hos Norsk senter for forskningsdata 
(en) Tom Tvedt på Internet Movie Database
Viggo Johnsen

Viggo Johnsen (født 12. juli 1953) er en norsk lokalpolitiker (Sp) som var ordfører i Bø i Vesterålen fra 2003 til 2007.
Johnsen ble først valgt inn i kommunestyret i Bø for den tverrpolitiske listen Nordbygdas fellesliste i 1987. Etter to perioder for denne listen gikk han over til Senterpartiet.
Sikkerhetssenter

Sikkerhetssenter betegner et kurs- og kompetansesenter som driver kurs, opplæring og rådgivingsvirksomhet innen områder knyttet til helse, miljø og sikkerhet. Det finnes en rekke sikkerhetssentre i Norge, både privateide og underlagt offentlige skoler. En del av sikkerhetssentrene har godkjenning til å drive obligatorisk sikkerhetsopplæring som er krav innen olje-, gass- og maritim industri. 
Kompetanseområdene er gjerne generelle HMS-kurs og kurs knyttet til brannvern, sjøredning og førstehjelp. Sentrene har gjerne brannfelt med muligheter for ulike branner som gassbranner og ulike væskebranner, samt røykdykking. Sjøredning skjer normalt fra plattformer der redningsbåter og mann over bord-båter brukes i trening.
De siste årene har de fleste, større sentre også kurs innen helikopterevakuering der en «helikopterkropp» senkes med kran ned i et basseng og lar kursdeltakerne svømme ut av vinduer i helikopteret og opp i fri luft. 
Alexander Kielland-ulykken i 1980 førte til økt fokus på sikkerhet og gjennom Leiro-utvalget ble formelle krav til sikkerhetsopplæring etablert. Dette førte i sin tur til at en rekke sentre ble etablert over hele landet.
Krav til obligatorisk sikkerhetsopplæring stilles først og fremst av to sentrale aktører i Norge, Sjøfartsdirektoratet og Norsk olje- og gass. 
Sjøfartsdirektoratet godkjenner sikkerhetssentre for opplæring i sikkerhet av sjøfolk til norske skip. Kursene er basert på IMO sine konvensjoner og grunnkurset har en varighet på 50 mens det videregående kurset har en varighet på 80 timer.
Norsk olje- og gass er en sammenslutning av operatører og andre som har virksomhet på norsk sokkel. NOG stiller krav til sikkerhetsopplæring og gir godkjenning og foretar revisjoner av sikkerhetssentre. NOG har en rekke ulike kurstyper. Det grunnleggende, obligatoriske kurset er «Grunnleggende sikkerhets- og beredskapsopplæring» med en varighet på 4 dager.
20 av de norske sikkerhetssentrene, både privat- og offentlig eide, er organisert i Norske sikkerhetssentres forening. 


== Eksterne lenker ==
Sjøfartsdirektoratet
Norsk olje- og gass
Clarence Houser

Lemuel Clarence «Bud» Houser (født 25. september 1901 i Winnigan, Missouri, død 1. oktober 1994 i Gardena, California) var en amerikansk friidrettsutøver. 
Bud Houser var blant verdens fremste diskoskastere i årene fra 1921 til 1928. 3. april 1926 satte han ny verdensrekord med 48,20 m. I kulestøt hadde Hauser en bestenotering på 15,42 m, og var nummer tre på verdensstatistikken i årene 1924 til 1926. 
Under OL 1924 vant han gull i kulestøt med resultatet 14,995 m og gull i diskos med 46,155 m. Bare to andre utøvere har tatt den samme dobbeltseieren, Robert Garrett i 1896 og Martin Sheridan i 1906. 
Under OL 1928 i Amsterdam forsvarte han den olympiske tittelen med et kast på 47,32. 


== OL-medaljer ==
1924  Paris -  Gull i friidrett, kulestøt  USA
1924  Paris -  Gull i friidrett, diskoskast  USA
1928  Amsterdam -  Gull i friidrett, diskos   USA


== Eksterne lenker ==
(en) Clarence Houser – Olympedia 
(en) Clarence Houser – Sports-Reference (OL-resultater – arkivert) 
(en) Clarence Houser – National Track & Field Hall of Fame 
(en) Clarence Houser – Track and Field Statistics
Harry Babcock

Harold «Harry» Stoddard Babcock (født 15. desember 1890 i Pelham Manor, New York, død 5. juni 1965 i Norwalk, Connecticut) var en amerikansk friidrettsutøver som konkurrerte i stavsprang.
Babcock ble olympisk mester i stavhopp under OL 1912 i Stockholm. Han vant med et hopp på 3,95 som var ny olympisk rekord, 24 cm høyere enn den forrige. Landsmennen Marc Wright og Frank Nelson vant sølv med høyden 3,85. Wright var forøvrig innehaver av den første offisielle verdensrekorden i grenen 4,02 fra 1912. 


== OL-medaljer ==
1912  Stockholm -  Gull i friidrett, stavsprang  USA


== Referanser ==


== Eksterne lenker ==
(en) Harry Babcock – Olympedia 
(en) Harry Babcock – Sports-Reference (OL-resultater – arkivert) 
(en) Harry Babcock – databaseOlympics.com (arkivert) 
(en) Harry Babcock – Track and Field Statistics
Gracie Films

Gracie Films er et amerikansk TV-serie- og filmselskap skapt av James L. Brooks i 1986. Selskapet har produsert mange prisbelønte filmer og TV-serier, deriblant Broadcast News og Jerry Maguire, men mest bemerkelsesverdig er nok TV-serien Simpsons.
Selskapets hovedkontor befinner seg i Culver City i California.


== Eksterne lenker ==
Offisielt nettsted
Frank Foss

Frank Foss (født 9. mai 1895, død 5. april 1989) var en amerikansk friidrettsutøver som konkurrerte i stavsprang.
Foss ble olympisk mester i stavhopp under OL 1920 i Antwerpen. Han vant med et hopp på 4,09 som var ny olympisk rekord, 14 cm høyere enn den forrige. Det var også ny verdensrekord.  Henry Petersen fra Danmark ble sølvmedaljør med høyden 3,70 og amerikaneren Edwin Myers bronse med 3,60 m. 


== OL-medaljer ==
1920  Antwerpen -  Gull i stavsprang  USA


== Referanser ==


== Eksterne lenker ==
(en) Frank Foss – Olympedia 
(en) Frank Foss – Sports-Reference (OL-resultater – arkivert) 
(en) Frank Foss – databaseOlympics.com (arkivert)
Bruce Greenwood

Stuart Bruce Greenwood (født 12. august 1956 i Rouyn-Noranda, Quebec) er en canadisk filmskuespiller kjent for sine roller blant annet i I, Robot, The Core, Déjà Vu, Tretten dager (hvor han spilte den amerikanske presidenten John F. Kennedy), Capote, The Post, samt de to familiefilmene Eight Below og Firehouse Dog.
Han har også hatt prominente roller i prisvinnende filmer som Exotica og The Sweet Hereafter som begge ble regissert av den canadiske regissøren Atom Egoyan. Greenwood deltok også i ungdomskultfilmen The Malibu Bikini Shop fra 1986 og Mee-Shee: The Water Giant. På TV har Greenwood hatt roller på St. Elsewhere som doktor Seth Griffin i perioden 1986 til 1988, i Knots Landing som Pierce Lawton mellom 1991 og 1992 samt Nowhere Man som Thomas Veil i 1995 til 1996.
Den 10. juni 2007 startet en ny serie på HBO fra skaperne av Deadwood under navnet John from Cincinnati med Bruce Greenwood i hovedrollen.


== Referanser ==


== Eksterne lenker ==
(en) Bruce Greenwood på Internet Movie Database 
(sv) Bruce Greenwood i Svensk Filmdatabas 
(da) Bruce Greenwood på Filmdatabasen 
(da) Bruce Greenwood på Scope 
(fr) Bruce Greenwood på Allociné 
(en) Bruce Greenwood på AllMovie 
(en) Bruce Greenwood hos Turner Classic Movies 
(en) Bruce Greenwood hos The Movie Database 
(en) Bruce Greenwood hos Behind The Voice Actors 
Bruce Greenwoods offisielle side
Trøndelag Heimevernsdistrikt 12

Trøndelag Heimevernsdistrikt 12 er ett av Heimevernets 11 HV-distrikter i Norge og har territorielt ansvar for Trøndelag fylke. 
HV-12 består av en distriktskommando på Værnes garnison, 27 HV-områder og Innsatsstyrke Rype.


== Samarbeid med Luftforsvaret ==
Fra mars 2021 inngår HV-12 formelt i nærforsvaret av Ørland flystasjon.


== Referanser ==
Helseregister

Helseregister kan vise til ulike typer registre over helseopplysninger, regulert i helseregisterloven.

Sentralt helseregister
Regionalt helseregister
Lokalt helseregister
Behandlingsrettet helseregister
Nasjonalt kvalitetsregister